Ho vinto la lotteria di Capodanno

Ho vinto la lotteria di Capodanno, el ze un film del 1989 direto da Neri Parenti.

Trama
Paolo Ciottoli, cronista de un cuotidian roman, deside de coparse par meter fin a na vita priva de sodisfasion: umilià dal diretor, sbefà dai cołeghi, gravà de debiti e menasà da un boss de ła małavita so credador. No'l ghe riese fin a cuando, mentre ch'el tafia un misiòto łetałe de detersivi, se incorze de esar el posesor del bilieto vinsente de ła łotaria de cao d'ano vałevołe sincue miliardi de łire. Drìo na łavanda gastrega, el va fora da l'ospeal, el torna caza e sconde el bilieto vinsente in una machina par scriver. Co'l so diretor ło incarga de descoerzer chi che ga vinsesto ła łotaria de cao d'ano el autoproclama tałe e'l sciopa, el desfa el studio, el partesipa ai aplauzi del personałe e'l promete al paron de saldar el debito.

Cuando che el torna caza, el bilieto ze spario: ła so machina da scriver ghe ze stà penjorà insenbre a tuti i mobiłi dei ofisiałi zudisiari. A l'asta Ciottoli ła recupera, vołendoła pagar cuatro milion,  ma el bilieto no ghe ze: de machine da scriver ne ze stae poneste a l'asta altre sincue conpanje a ła soa, donca no ghe resta che metarse a casa so łe piste dei unjołi acuirenti, venjendo daspo' bersalià dai scanjosi del parson. Ciottoli serca sensa riusirghe el bilieto inte łe restanti machine da scriver acuistae, respetivamente, dal diretor de un istituto pa orbi, da un anticuario fanatego de cristałarie, da un pensionà de orizene sarda, da un terorista che al so interno el pozisiona na bonba col fin de provocar un atentato  a l'anbasada de l'Arabia, e da l'architeto Dante Mazzoleni, senografo de un spetacoło so ła Fransa de ła belle époque inte el cuało ze prezente Arcangela, ła conpanja del paron.

Fałio onji tentadivo de catar el bilieto, Ciottoli prova da novo a coparse, ma propio mentre el ze drio darse fogo el scoerze che el tajando vinsente ze stà reperìo inte ła Fondasion de l'istituto par orbi, trasferio in una nova sede, acuistada propio grasie al bilieto. E xe łà  che Ciottoli, sconto drio de na cołona, pol amirar ła statua che se inaugura in so onor.

Produsion
Fra i łoghi de łe ripreze:
 Viterbo, al Teatro Unione;
 Roma, al Centro Commerciale Cinecittà Due, l'Accademia britannica, Villa Chiaraviglio, Villa Miani;
 Castel Romano, ai Stabilimenti Cinematografici Pontini.

Dopiajo
Sonorizasion e dopiajo a cura de ła Doppiaggio Margutta, reałizà da DEA 5, fonego mixage Danilo Moroni.

Curiozità
 El ze stà trasmetesto par ła prima volta in TV, so Canale 5, el 30 de disenbre 1991.

Altri projeti

Linganbi foresti


Categoria:Film itałiani
Categoria:Film comedia